Politička organizacija građana „Naša stranka“

Općinski odbor Velika Kladuša

Adresa: Huske Miljkovića 2

Telefon: 0603116674

E-mail: info@kladusajenasa.org

Bosna i Hercegovina

Federacija Bosne i Hercegovine

Unsko-sanski kanton

Općina Velika Kladuša

Općinsko vijeće Velika Kladuša

Općinski načelnik

PREDMET: VIJEĆNIČKO PITANJE

Poštovani\_e,

Na osnovu člana 7. Poslovnika Općinskog vijeća Općine Velika Kladuša kojim se propisuje pravo vijećnika da postavlja vijećnička pitanja koje se odnose na rad Općinskog načelnika i službi za upravu u izvršavanju zakona, drugih propisa i općih akata Općinskog vijeća, kao i na rad institucija koje imaju javna ovlaštenja, upućujem sljedeće vijećničko pitanje: Da li je tačno da je naručeno štampanje više od 150 kompleta dokumenta koji je nazvan „Informacije o radu i aktivnostima na izradi strategije razvoja“ i zbog čega je cijena jednog primjerka veća 4 puta od realne?

O B R A Z L O Ž E NJ E: Tragom informacije da je iz kabineta Općinskog načelnika, ne računajući primjerke koji su dostavljeni općinskim vijećnicima, naručeno više od 150 kompleta dokumenta koji je nazvan „Informacija o radu i aktivnostima Općinskog načelnika na izradi strategije razvoja“ i da je ta narudžba koštala 16000 KM, postavljam pitanje za koga su naručeni i kome distribuirani dodatni primjerci ovog dokumenta? Također pitam kako je izabrana firma koja je štampala ovaj materijal i da li je proveden otvoreni postupak u skladu sa zakonom s obzirom da je cijena usluge preko 6000 KM? Zanima me i kako to da je jedan štampanje jednog kompleta u prosjeku koštalo preko 100 KM, a realna cijena je oko 25 KM?

Molim odgovor u usmenoj i pisanoj formi.

Ime i prezime: Zlatko Pajazetović

Klub vijećnika Naše stranke

Velika Kladuša,

27.12.2021.godine